
Për disa ndryshime në udhëzimin nr. 965, datë 11.12.2007 “Për zbatimin e vendimit të Këshillit të Ministrave “Për transferimin e aksioneve të shoqërive të ujësjellës-kanalizimeve në njësitë e qeverisjes vendore””

Në mbështetje të nenit 102 pika 4 e Kushtetutës, të ligjit nr. 9901, datë 14.4.2008 “Për tregtarët dhe shoqëritë tregtare”, të ndryshuar, të ligjit nr. 7926, datë 20.4.1995 “Për transformimin e ndërmarrjeve shtetërore në shoqëri tregtare”, të ndryshuar dhe vendimit nr. 660, datë 12.9.2007 “Për transferimin e aksioneve të shoqërive të ujësjellësve dhe kanalizimeve në njësitë e qeverisjes vendore”,
Udhëzoj:

Në udhëzimin nr. 965, datë 11.12.2007 “Për zbatimin e vendimit të Këshillit të Ministrave “Për transferimin e aksioneve të shoqërive të ujësjellës-kanalizimeve në njësitë e qeverisjes vendore””, bëhen këto ndryshime:
1. Në bazën ligjore, fjalët, “…të ligjit nr. 7638, datë 19.11.1992 “Për shoqëritë tregtare” zëvendësohen me fjalët “… të ligjit nr. 9901, datë 14.4.2008 “Për tregtarët dhe shoqëritë tregtare”, i ndryshuar””.
2. Në pikën II. 7, pas fjalisë së dytë shtohet një fjali si vijon:
“Ky autorizim kërkohet vetëm për mbledhjet e para të ansambleve të shoqërive të ujësjellës-kanalizimeve, ndërsa për mbledhjet e tjera procedohet sipas legjislacionit në fuqi për shoqëritë tregtare”.
Ky udhëzim hyn në fuqi pas botimit në Fletoren Zyrtare.

